Použitie emulzií CODEXIAL Lipolotio a Codexial Hydrolotio počas tehotenstva
Dobrý deň, chcela by som sa opýtať, či odporúčate používať v tehotenstve krém CODEXIAL Lipolotio alebo Codexial hydrolotio? Na celé telo ako “telovy krem” dakujem pekne
Dobrý deň,
ďakujeme za Vašu otázku.
Výber vhodného prípravku závisí predovšetkým od typu Vašej pokožky. Codexial Hydrolotio je hydrofilná premasťujúca emulzia na starostlivosť o kožu, špeciálne vyvinutá pre normálnu až veľmi suchú kožu. Codexia Lipolotio je lipofilná premasťujúca emulzia na starostlivosť o kožu, špeciálne vyvinutá pre veľmi suchú, atopickú kožu. Obidve emulzie dlhodobo intenzívne hydratujú a dodávajú koži lipidy. Vďaka svojej tekutej konzistencii sa ľahko aplikujú, rýchlo prenikajú do pokožky a nezanechávajú mastný film. Codexial Hydrolotio je vhodnejšia na ochlpené časti tela.
Prajem pekný zvyšok dňa.
S pozdravom
PharmDr. Veronika Kiabová